अलवर| नेहरूयुवा केंद्र में शुक्रवार को लघु परिचर्चा कार्यक्रम हुआ।
अलवर| नेहरूयुवा केंद्र में शुक्रवार को लघु परिचर्चा कार्यक्रम हुआ। इसमें पूर्व जिला युवा समन्वयक एसपी कौशिक ने कहा कि व्यक्तित्व के समग्र विकास की निष्ठा से आयोजित युवा कार्यक्रम देश की प्रगति की आधारशिला है। उन्होंने बदलते संदर्भों से बढ़ती चुनौतियाें पर प्रकाश डाला। उन्होंने युवाओं से राष्ट्रीय स्वच्छता मिशन, केंद्र राज्य सरकार की जनकल्याणकारी योजनाओं सहित डिजिटल लिटरेसी का अधिक से अधिक प्रचार प्रसार करने पर बल दिया। पूर्व प्राचार्य सामाजिक कार्यकर्ता डॉ. एमपीएस चंद्रावत ने कहा कि भारत विश्व की सर्वाधिक युवा शक्ति है और सबसे बड़े लोकतंत्र वाला देश है। देश की सफलता में युवा अपनी भूमिका अदा करें। परिचर्चा में हरियाणा से आए कार्यकर्ता भी शामिल हुए। इस अवसर पर तोताराम गुर्जर, सुल्तानसिंह नेहरा, वेदप्रकाश भारद्वाज रामफूल सैनी सहित सक्रिय युवा मंडल के सदस्य कार्यकर्ता मौजूद थे।
नेहरू युवा केंद्र में हुई लघु परिचर्चा
awa_Deva hin_Deva hin_Deva